Helsingin tuomiokirkkoseurakunta

Helsingin tuomiokirkkoseurakunta on seurakunta Etelä-Helsingissä. Seurakunta toimii Eiran, Kaartinkaupungin, Kaivopuiston, Kampin, Katajanokan, Kluuvin, Kruununhaan, Punavuoren, Ullanlinnan ja Suomenlinnan kaupunginosien sekä Länsisataman kaupunginosan Ruoholahden ja Jätkäsaaren osa-alueiden alueilla.Kirkko Helsingissä – Seurakuntajako Seurakunta on osa Helsingin seurakuntayhtymää, ja se kuuluu Helsingin hiippakunnassa Tuomiorovastikuntaan. Kirkkoherrana toimii Marja Heltelä.

Vuoden 2025 lopussa Helsingin tuomiokirkkoseurakuntaan kuului 29 185 jäsentä, mikä oli 46,9 prosenttia alueen asukkaista.

 Historia 
Tuomiokirkkoseurakuntaa edelsi lyhytaikainen Keski-Helsingin seurakunta, joka jakaantui vuonna 1956 Vanhankirkon, Lauttasaaren ja Suurkirkon seurakuntiin. Suurkirkko vaihtoi nimensä vuonna 1959 tuomiokirkkoseurakunnaksi. Vuonna 1999 tuomiokirkkoseurakuntaan liitettiin Johanneksen ja Agricolan seurakunnat sekä Vanhankirkon seurakunta. 

Helsingin tuomiokirkkoseurakunta on vuodesta 1990 lähtien jakanut Engel-palkinnon ansioitumisesta kirkkotaiteen alalla tai kirkkotilan rikastuttamisesta. Palkintoa ei ole jaettu sitten vuoden 2020 ja sen tulevaisuus on epäselvä.

 Kirkot 

 Helsingin tuomiokirkko
 Suomenlinnan kirkko
 Mikael Agricolan kirkko
 Vanha kirkko

Lisäksi seurakunnalla on käytössä Hyvän toivon kappeli Jätkäsaaressa. Seurakunta myi Ruoholahden kappelin vuonna 2017 yksityiselle päivähoitoketjulle.Tilat – Tuomiokirkkoseurakunta Vielä 2010-luvulla seurakunnalla oli säännöllistä toimintaa Johanneksen kirkossa ja viereisessä seurakuntakodissa.https://www.helsinginseurakunnat.fi/material/attachments/tuomiokirkko/julkaisut/6AOvNJjjJ/katedraali2_12_netti.pdf Viitattu 14.3.2025 Vuonna 2025 seurakunta päätti luopua Suomenlinnan kirkosta vähäisen käytön ja korkeiden kustannuksien takia vuoden 2026 alusta alkaen.

 Tuomiorovastit 
Helsingin tuomiorovastina on toiminut vuodesta 1956 lähtien yhdeksän henkilöä.Larkio 1980, s. 255
 1956–1957: tuomiorovasti K. A. Santavuori
 1957–1959: tuomiorovasti Aaro Siljamäki
 1961–1965: tuomiorovasti Eino Sares
 1967–1975: tuomiorovasti Ensio Kuula
 1975–1982: tuomiorovasti Mauri Larkio
 1982–1989: tuomiorovasti Jouko Sihvo
 1990–2003: tuomiorovasti Mikko Heikka
 2006–2018: tuomiorovasti Matti Poutiainen
 2018→ tuomiorovasti Marja Heltelä

 Katso myös 
 Uskonto Helsingissä
 Helsingin seurakuntayhtymä
 Agricolaliike

 Lähteet 


 Viitteet 

Luokka:Helsingin evankelis-luterilaiset seurakunnat